د افغانی سرې میاشتې له لوری د ننګرهار په دوه ولسوالیو کې د ۱۰۰۰ بې سرپرسته او اړمنو کورنیو سروې پای ته ورسېده. نن شنبه د روان سپوږمیز کال د صفر المظفر د میاشتې په ۱۰مه نېټه د افغانی سرې میاشتې له لوری د ننګرهار ولایت په غنی خېل او سپین غر ولسوالیو کې پیل شوې څلور ورځنۍ سروې د ختیځ زون سیمه ییز ریاست، د ننګرهار نمایندګۍ ریاست د کارمندانو او رضاکارانو په ملتیا پای ته ورسېد. د سروې د شفافیت په موخه د افغانی سرې میاشتې د ختیځ زون سمیه ییز ریاست د نظارت ټیم د سروې د بېلابېلو ټیمونو څخه په ساحه کې نظارت هم تر سره کړ او د سروې ټول معلومات د ریډ کراس کلیک له لارې ثبت او جمع کړل. افغانی سره میاشت هڅه کوی، چې په ټول هېواد کې د اړمنو او بېوزله وګړو هر اړخیز لاسنیوی وکړی.